
DE STRAJA 


SABAUDIA 





In după amiaza zilei de: Vineri 16 Februarie a. 
c., am vizitat Şcoala de marinari a G. I. L-ului din 
Sabaudia. 

Până la Sabaudia am trecut prin orașul Littoria, 
care, împreună cu alte orașe și comune: Pontinia, 
Aprilia, Sabaudia ete. — noui construite pe re- 
giunea mlăștinoasă de altădată, constitue una, din 








. 








un teren cultivabil și productiv, aceasta este o mare 
victorie a omului asupra naturii. 

La Şcoala de marinari a G. I. L.-ului din Sa- 
baudia, am fost întâmpinați la intrare, în sunetul 
onorului dat de un trompet fascist, de către co- 
mandantul Şcolii care a urat Domnului Coman- 
dant al Străjii 


Ţării, un călduros bun venit. In 





Batalioane de tineri marinari fasciști gata pentru raport 


mărețele opere ale regimului fascist. Am traversat 
în lung această câmpie, redată culturii şi omului, 
unde pomii fructiferi și grâul, în special, cresc așa 
de frumos sub căldura razelor de soare ale Italiei. 
Pământul este împărțit pe parcele de 10—15 hec- 
tare. Pe fiecare porțiune se află o gospodărie, con- 
struită după acelaș tip și înzestrată cu tot ce tre- 
buie pentru agricultură. 'Țărancele şi ţăranii sunt 
voinici, vioi, veseli, mulțumiți, copiii sunt sănătoși 
și frumoși. Vitele și uneltele sunt foarte bine în- 
grijite. Aici am putut vedea ce poate face voința 
omenească: dintr'un pământ mlăștinos sau pietros, 


acelaș timp fanfara intona Imnul Regal român, 
imperial italian și Giovinezza. Cu litere mari şi 
sobre frontispiciul clădirii principale era încununat 
de deviza fascistă: Credere, obbedire, combatere. 

Am vizitat minunatele pavilioane, care formează 
un tot bine organizat, armonic, în vederea formării 
din cei peste 400 de elevi — dela 14—16 ani — ma- 
rinari fascişti — de mâna întâia, atât pentru ma- 
rina comercială cât și pentru cea militară, în care 
timp, batalioanele de elevi în cea mai perfectă or- 
dine se adunau pentru revistă și ridicarea pavilio- 
nului. 


Impresii culese cu prilejul vizitei făcute de delegaţia Străjii Ţării, în luna Februarie a. c., în Italia. 


Ajunși în faţa batalioanelor, aranjate într'o or- 
dine și ţinută impresionantă, d-l Comandant al 
Străjii Ţării, primește raportul, după care, imediat 
începe să se înalțe pavilionul românesc și cel ita- 
lienesc, în bubuitul loviturilor de tun și răpăit de 

„mitraliere. 18 lovituri de tun au fost trase, a- 


mintind al 18-lea an al erei fasciste, totodată acor- 

şi execuţie. Solemnitatea s'a terminat cu defilarea 
în pas roman ! Am rămas cu o vie impresie provo- 
cată de atitudinea acestui fraged și entuziast tine- 
ret fascist. In toată ființa lor am citit: încredere, 
voință, dârzenie, disciplină, mândrie şi bucuria de 
a ne artăta ce sunt, ce pot și ce fac acum şi în. 
viitor. Şi acest lucru l-am văzut în aceiași măsură 





Marinarii fasciști executând diferite formaţii 


dând cinstirea solemnă solilor tineretului româ- 
nesc. Și tunul în timp de pace, cum știm cu toţii, 
nu bubue decât la clipe mari; iar camarazii din 
Sabaudia au văzut, în vizita tăcută, o clipă mare, 
un eveniment mare. Ne-au dovedit-o prin sufletu* 
și prin gestul lor. 

A urmat o serie de mișcări și cântece, executate 
în mare parte tără comandă, într'o perfectă ordine 


la cel de 12 ca și la cel de 18 ani. La fiecare, parcă, 
o scânteie din fiinţa ducelui! 

La plecare, frăţește şi spontan aclamaţi de elevi 
şi comandanţi, le-am lăsat dragostea şi admirația 
noastră. 

Credere (crede), Obbedire  (supune-te), Com- 
batere (luptă) e în ființa camarazilor dela Sa- 
baudia. Lt. Col. PANAITE JUGĂNARU 





Avangardişti și tineri fasciști, la sediul lor din Neapoli, prezentând armele pentru onor 

lon al Floarei ” 


TABLOUL II 


Un grup de străjeri se întoarce dintr'6 excursie fă- 
cută la ţară. Pe drum îi apucă ploaia. In sat, cer adă- 
post Mamei Floarea, care-i primeşte cu drag, gân- 


(Bate la o poartă. Se aude lătrat de câine, apoi 
un glas de femee). 


MAMA FLOAREA 
Ce-i, cine bate-acolo? Ce vreţi pe-aşa o vreme? 





dindu-se la Ion al ei, care e concentrat și care se 
adăposteşte şi el în vreo casă de creștin... 


UN STRĂJER 


Da' ploaia nu glumește. Și moi aici pe drum, 
Și vine vijelia! Ce facem noi acum? 
Pe-aicea, în vre-o casă, să cerem adăpost! 
Că de pornit "nainte acuma nu e rost! 


UN STRĂJER 


Români de omenie. Măicuţă, nu te teme! 
Ne-a apucat furtuna în drumul spre oraș 
Și te-am ruga în gasa matale să ne laşi! 


MAMA FLOAREA 


Poftiţi, că adăpostul e dela Dumnezeu! 
Hei, unde-o fi acuma Ion feciorul meu? 


*) Fragment din scenariul cu acelaș titlu, jucat la radio, în cadrul orei străjerești. 


S*o fi 'mdurând de dânsul vre-o inimă creștină? 
Ori o fi stând afară, în ploaie şi în tină? 
Poftiţi, coconii maichii, vedea-v'aș ghenărari ! 


COMANDANTUL STRAJER 
E mult pâratunci, maică, abia suntem școlari! 
MAMA FLOAREA 


Hei, cine-i tânăr creşte, ajută Dumnezeu! 

Dar ştiţi ceva să-mi spuneţi despre Ion al meu? 
Că-i şi el dus la oaste, acolo la oraș, 

L-au îmbrăcat de-o lună, că este călăraș! 


MAMA FLOAREA 


Bi, bată-te norocul. Dar știi că 'ntrebi cu haz? 
Dar ca Ion mai este vre-un călăraş viteaz? 
Ion al meu, frumosul, îl știu doar şi copiii, 
Cu cal ţântat în frunte, al Floarei Salomiii!... 


UN STRĂJER 


In ce regiment este și'n care escadron? 

Și cum îl porecleşte acasă pe Ion? 

De pildă, mie-mi zice Brumaru Constantin, 
Și camaradul ăsta e Arbore Călin, 

Iar ăsta-i Radu Socol, ăsta Ispas Mardare, 





COMANDANTUL STRAĂJER 


O fi, măicuţă dragă, şi Domnul ţi-l păzească, 


Dar călăraşi sunt mulţi azi în oastea românească... 


In care regiment e, şi spune cum îl cheamă? 


MAMA FLOAREA 


E caporal feciorul şi eu sunt a lui mamă, 
Și tot cuprinsul ăsta acuma este-al iui, 


Ion este feciorul, ce vreţi să vă mai spui? 
UN STRĂJER 


Ioni sunt mulţi, măicuţă, cutare şi cutare, 
Dar spune cum îi zice pe numele ăl mare? 

Căci șapte vieţi Românul şi două nume are, 
Un nume e udecă precum l-a botezat 
Și altul care-l are din moşi-strămoși, în sat... 


MAMA FLOAREA 


Te uită mărul ăsta, aşa cum e, gogon, 

E măr. Feciorul maichii este Ion, Ion! 

ion, când trage brazda, rostogolind pământul, 
Ion, când de-a călare se'ntrece'n zbor cu vântul, 
Ion, când strigă'n horă, de se minună satul, 
lon, când al lui cântec deșteaptă'ntreg suhatul, 
Ion, care prinde lupul din goană şi-l sugrumă, 
Ion, în șezătoare la lucru şi la glumă, 

Ion, când se închină cucernic la icoană, 

Ion, când după popa citeşte colo'n strană, 

Ion, când pentru fapta cea bună dă povață, 


Ion, când răutatea o scuipă drerk în faţă, 
Ion, Ion al Floarei, cu cal țântat în frunte, 
Ion, când peste vale aruncă plopul punte, 
Ion, când îţi coseşte la ceas câte-un pogon, 
Ion, cel drag al maichii, Ion, Ion, Ion! 


COMANDANTUL STRĂJER 


Da bine, măiculiță, la şcoală cum i-a zis? 
Șin ordin de chemare pe ce nume-a fost scris? 


MAMA FLOAREA 


Acuma viu de-acasă. Pricep acum ce vrei... 
Când a umblat la școală, i-a zis Ion Indrei, 
Și tot aşa îi zice și'n ordin de chemare, 

Pe semne ai dreptate, el două nume are, 
Pe semne i se cade, că e voinic şi bun, 

Și e Ion al mamei, frumos ca un păun! 
Poate cașa îi zice în cărți, la primărie, 

Da eu sunt mama Floarea a lelei Salomie! 


(Ploaia se înteţeşte. Bate vântul. Stropii bat în 
terestre). 


UN STRĂJER 
Da” plouă, nu se 'ncurcă, Se face un noroi)... 
MAMA FLOAREA 


ion Indrei, măicuţă, din escadronul doi... 
Și i-a *mpletit măicuta ciorapi de lână, groși, 
Și i-a ţesut și brâul cu picățele roşi. 


(Arată lucrurile). 


Vedeţi şi dumneavoastră, acestea de-aici toate, 
Tot lucruşoare bune şi pentru el lucrate... 
Vedeţi, asta-i cămaşa groscioară de bumbac, 
Și i-am mai pus în traistă ştergare, după plac, 


"O legătură bună, de gât, să nu răcească, 


Obiele de dimie bătută, mocănească. 

Şi asta e căciula din mieluşelul ştir, 

P'rumoasă să o poarte ori-care ofiţir. 

Și ăsta, uite, este un pieptăraș miţos, 

Pe ger e bun, că-i moale şi este călduros 

Şi astea-s mănuşi nouă. ] le trimite Lina, 

E fetişcana ceea negruţă, bat-o vina, 

Că tot mereu mă 'ntreabă de n'am primit scrisoare. 
Hei, dulce tinereţe, cam ştiu eu ce te doare! 


COMANDANTUL STRĂJER 


Frumoase lucruri, scumpe, că sunt cu dor lucrate, 
Hei, sufletul de mamă, cum le pricepe toate ! 
Acum, că ştim feciorul pe unde-i, cum îl chiamă, 
O să aflăm de dânsul şi-ţi dăm de ştire, mamă! 


MAMA FLOAREA 


De ce să-mi daţi de ştire? Mai pot să rabd eu, oare, 
Pân *mi-o veni prin poştă despre Ion scrisoare? 

Mă duc chiar eu cu ele, cu toate, la oraş, 

Să i le duc... Viteazul măicuţii călăraş! 

Mă duc cu Dumneavoastră, când îţi pleca de-aici, 
Să nu făceţi păcatul să nu mă luaţi, voinici! 

Mă duc cu Dumneavoastră, că mă 'ndreptaţi mai bine 
Să nimeresc la dânsul, când la cazarmă vine. 


[. U. SORICU. 

Steme şi 


Străjerii poartă insigne și uniformă cu stema ţării, 
dar foarte mulţi nu ştiu ce este şi cum a luat ființă 
această stemă. Voi da, pe scurt, explicaţiile necesare. 

Cavalerii medievali, cari, după cum se știe, erau 
luptătorii cei mai bine înarmați, întrebuințau anu- 
mite semne spre a se face deosebire între cei din 
diferite formaţiuni și regiuni. Aceste semne se pu- 
neau pe arme şi anume pe scut și pe coif şi constau 
din diferite figuri. 

Imitând obiceiul cavalerilor, familiile nobile au 
întrebuințat şi ele diferite semne distinctive. 





Stema pe primele monete muntene (Vladislav I) 


Din aceste semne vechi s'au format stemele și bla- 
zoanele, care au continuat a fi întrebuințate până 
astăzi. 

Cu ocazia expedițiilor cruciaților, instituția cava- 
lerilor și diferitele lor semne au devenit cunoscute 
şi la noi. 

In Muntenia, stema primilor Basarabi era for- 
mată dintr'un scut despicat în două părţi, dintre 
care prima era împodobită cu niște fășii orizontale, 
iar a doua era goală. Coiful avea ca podoabă o aquilă 
(vultur), cu o cruce în cioc. Aquila era pasărea cea 
mai mare şi mai admirată din aceste regiuni. 





Stema pe primele monete moldovene (Petru Mușat) 


Această aquilă a devenit apoi stema Munteniei. 

In Moldova, prima stemă era formată dintr'un 
scut asemănător celui al Basarabilor din Muntenia, 
dar jumătatea a doua era împodobită cu câteva fiori 
de crin. Coiful avea ca podoabă un cap de bour (nu 
de zimbru, cum spun necunoscătorii). Bourul era pe 
vremuri cel mai admirat şi mai periculos animal din 
regiunile Moldovei. 

Acest cap de bour, după ce i sa pus la dreapta şi 
la stânga o semilună şi un soare, iar între coarne o 
stea, a devenit stema Moldovei. 

blazoane 


Cele mai vechi steme ale țărilor noastre le găsim 
pe monete şi sigilii începând din secolul al XIV-lea. 

Atât aquila Munteniei, cât şi capul de boural 
Moldovei au format stemele acestor țări până la U- 
nirea dela 1859, când au fost unite și ele în una 
singură. 





Stema pe sigiliul lui Mircea cel Bătrân 


După unirea tuturor Românilor, înfăptuită după 
războiul mondial, sa modificat şi stema, așezându- 
se lângă vechile steme ale Moldovei și Munteniei, 
stemele celorlalte provincii unite. 





Stema pe sigiliul lui Ştefan cel Mare 


In afară de stema ţării și cele ale unor instituții 
publice, au existat la noi şi steme particulare, adecă 
blazoane, ale boierilor. Dar începând dela 1848, ase- 
menea steme nu mai există la noi, există însă în u- 
nele ţări străine. 

Ştiinţa care se ocupă cu stemele se numeşte he- 
raldică. 

ILIE ŢABREA 





ânăstirile și bisericile, ctitoriile Dom- 
nitorilor și ale boerilor de altă dată, 
au înfruntat veacurile, dăinuind şi'n 
zilele noastre. 

In schimb reședințele, minunatele curți domnești, 
din orașe ori palate de pe la moșiile dela ţară, foar- 
te puţine mai există, cele mai multe s'au năruit; zi- 
duri vechi și valuri de pământ, abia dacă mai în- 
semnează locul lor de așezare. 








Urgia vremurilor de lupte le-a surpat, le-a năruit 
din temelie. 

Zidirile brâncovenești, neîntrecutele opere artis- 
tice, fiind demne de fcercetat și luat aminte, le po- 
menim astăzi, scriind despre Palatul brâncovenesc 
dela Mogoşoaia. 

Cu privire la acest mândru palat, care a făcut fala 
trecutului prin strălucirea lui şi este considerat prin- 
tre alesele podoabe de arhitectură ale țării, iată ce 
aflăm în rezumat, în Buletinul Comisiunii Monu- 
mentelor istorice din Octombrie-Decembrie 1909: 

„.„„„Obicinuiau Domnitorii şi boerii Țării Româ- 

Palatul Mogoșoaia — vedere dinspre lac 


ior din palatul Mogoşoaia 





nești să-și caute loc de odihnă și petrecere în îm- 
prejurimile Bucureștilor. 

Aci, între bazinul Dâmboviţei şi al Ialomiţei, în- 
t”un pământ plin de o rețea de ape, care curg, se 
pierd în funduri de vâlcele ca niște fire de argint, 
ori se revarsă peste câmpii în heleștae largi, în de- 
simea pădurilor bine hrănite de umezeala pămân- 
tuliu, pe malul bălților, s'au ridicat case domnești. 
Niciuna din clădiri însă, na putut întrece în fru- 
museţe pe aceea clădită de Vodă Brâncoveanu. 

Inainte de a ajunge la domnie, încă decând era 
numit boer, biv vel Postelnic, Brâncoveanu cumpă- 
ră în 1680 un trup de moșie dela frații Radu şi Popa 
Isar, feciorii lui Antonie din Mogoşoaia. La 1681 
mai cumpără alt petec alăturea, împreună cu niște 
case dela jupâneasa Rada și nepoata sa Ilinca. 

Casele acestea modeste au slujit la început ca loc 


Intrarea în curtea 
palatului 


de recreaţie lui Brâncoveanu. In anii următori şi-a 
nărit moșia, cumpărând și alte locuri dimprejur. 


Lângă casele ce le cumpărase în 1681, cu lacul și 
heieşteul, după ce va fi reparat aceste case, ridică o 
biserică pe care o termină cu o lună înainte de a 
ajunge la domnie. 


Inscripția pusă deasupra ușii, glăsuește: 

„+ Sfânta această biserică a cărui hramul Sfân- 
tului Marelui Mucenic Gheorghe, den pajiște, spre 
slava domnului celui în trei obraze şi o ființă-Dum- 
nezeu să mărește și să proslăvește în veci, o au ri- 
dicat și o au făcut Constantin Brâncoveanu, vel Lo- 
gotăt, întâi că prea sfântul numele cel de peste toate 
numele a lui Dumnezeu neprestan să se cânte şi să 
se slăvească, și apoi ca bună pomenire lui și părin- 
ților lui în neuitat să lase și să rămâie; care s'au zi- 





Foișorul palatului Mogoșoaia 


Sacrului imperiu roman și se bucura de deplina în- 
credere a împărăției turcești, Constantin Brâncovea- 
nu nu se mai mulțumește cu modestele locuinţe dela 
Mogoșoaia, ci ridică în 1702 palatul care uimeşte şi 
azi prin măreţia şi frumuseţea lui. Simţul său artis- 
tic l-a îndemnat să aleagă loc, chiar pe malul bălții 
Mogoşoaia. 

Pisania așezată deasupra ușii foişorului dinspre 
curte spunea: 

„Acest palat din temelie este zidit şi înfrumusețat 





. pa 
dit în zilele iereștinului Domn Io Şerban Cantacu- 
zino; 1688 Septembrie 20“. 

In curtea astfel reparată, Brâncoveanu şade chiar 
în toamna primului an de domnie și tot aici prime- 
ște delegaţii țărilor străine care au venit să-l felicite 
de urcarea sa în scaun. 

In drum prin ţară, Vodă Brâncoveanu face mereu 
popas în satul Măriei Sale — Mogoșoaia. 

După 1700, când era într'o strălucire desăvârșită, 
fiind învestit cu insignele domniei pe viață, când 
stăpânia și în Moidova prin ginerile său, Constan- 
tin Duca, când era onorat cu titlul de principe al 





O uşă dela palatul brâncovenesc 


de prea luminatul, înălțatul domn lo Constantin 
Basarab Voevod, dăruit și dat la al Dumnealui fiu, 
lui Ştefan Brâncoveanu, moștenire ohabnică; săvâr- 
şind acest frumos lăcaș la anul Hs. 1702, Septem- 
brie 20“. 


Biserica lui Brâncoveanu dela Mogoșoaia 





Şi era acest palat cu foișoare, pridvoare înalte, 
săli mari, coloane măestrit cioplite, pivniţi adânci, 
boltite, cămări, iar mai departe cu cuini — bucătării 
mari pentru oaspeţi. 

Dela clădirea Palatului, „ulița cea mare“ care du- 
cea din inima Bucureștilor către Târgoviște, purta 
numele de „Podul Mogoșoaiei“. 

După o triumfală călătorie în peninsula balcanică, 


dat cumplit. In 40 de care s'au transportat şi lucruri 
de aci. 

Curând după aceasta, palatul părăsit ajunge han 
pentru drumeți. 

Călători străini care au făcut popas aci, sau mi- 
nunat de frumuseţea arhitecturii şi sau îndurerat 
de pustiirea palatului. 

Războaiele de mai târziu şi dușmănia fără margini 





Portret al lui Brâncoveanu, aflat în interiorul palatului 


Brâncoveanu puse, la întoarcere, să se zugrăvească 
la Mogoşoaia scena din timpul primirii sale la A- 
drianopol. 

In tot timpul domniei, îl găsim pe Vodă Brânco- 
veanu, trecând şi pe la palatul din Mogoşoaia, pe 
care-l înfrumuseţa dela o zi la alta. 

După decapitarea lui Brâncoveanu și a familiei 
sale (15 August 1714), palatul Mogoşoaia este pră- 

contra urmaşilor lui Brâncoveanu, a ruinat de tot 
mândrul palat. 

Moșia, intrând mai târziu în stăpânirea lui Bibe- 
scu Vodă, care ţinea în căsătorie pe Zoiţa, fiica a- 
doptivă a Banului Grigore Brâncoveanu, se încercă 
o reparație a clădirii. 

lucrarea se continuă sub fiul acestuia, Nicolae 
Bibescu, fără a fi însă terminată“. 


In zilele noastre, nepotul lui Vodă Bibescu, Prin- 
cipele George Valentin Bibescu și soţia sa, Princi- 
pesa Marta Bibescu, adânc respectuoși față de tre- 
cutul neamului, sacrifică şi timp şi bani, pentru re- 
staurarea palatului. 





Pisania dela intrarea principală 


Osteneala şi cheltuiala nu le-a fost în zadar, izbu- 
tind să readucă palatul la strălucirea de odinioară. 

Astăzi, printre neîntrecutele monumente de artă 
ale ţării putem număra cu mândrie și palatul brân- 
covenesc dela Mogoşoaia. 

Camarazi străjeri, când în dorul de a cunoaște 
țara veţi porni — călători pe drumul Târgoviștei — 
dincolo de marginile Bucureştilor, faceți popas și la 
Mogoșoaia! Bateţi la poarta palatului pe care inimi 
româneşti, îndrăgostite de frumusețea operelor lui 
Vodă Brâncoveanu, l-au deşteptat din legendă. 

Veţi trece prin lungile cărări, străjuite de arbori 
seculari, printre întinse pajişti de flori, veţi vedea 
heleşteul, ale cărui ape scaldă treptele teraselor și 
tăcuţi ca într'un sfânt lăcaş, veți călca, înfiorați, pe 
lespezile de marmură ale sălilor şi coridoarelor. 

Este aici, nu o locuinţă propriu zisă, ci un adevă- 
rat muzeu militar. 


De pe la ctitoriile brâncovenești din ţară s'au mai 
adus aci o sumedenie de lucrări de artă. 

Un pasionat cercetător prin părţile orientului (Dl. 
Prof. Marcu Beza), a aflat şi a adus aci, un portret 
a lui Vodă Brâncoveanu. 

Hrisoave, cărţi, felurite obiecte de artă, arme, 
steaguri, gravuri,. sunt rânduite în încăperile pala- 
iului. Sunt mărturiile trecutului, dovezi de credinţă 
şi de glorie militară, care glăsuesc despre epoca lui 
Constantin Brâncoveanu, despre domnia lui Bibescu 
Vodă și despre vrednicia urmașilor săi. 

Veţi găsi aci și steagul tricolor — primul tricolor 
românesc de pe timpul lui Bibescu Vodă. 

Se spune, că domnitorul era bun prieten cu Mi- 
hail Sturza, domnul Moldovei. 

Legăturile de prietenie între cei doi domni pă- 
mânteni au dus la desfiinţarea vamei între ţări. 


CĂ a 
. 


sa [e 





Altă intrare în palat 


De-atunci, steagul Ţării Românești a fost făcut 
din trei colori: roşu, albastru, galben. O. îmbinare 
simbolică: sub albastrul cerului românesc se unea 
roşul steagului moldovenesc cu auriul Munteniei. 

Dar nu numai piesele trecutului, iflate la Mogo- 
şoaia, impresionează, ci şi cele ale prezentului. 


ll 


Principele George Valentin Bibescu este preşe- scriitoare mult apreciată în cercurile literare și ar- 

“dintele Federaţiei Internaţionale de aeronautică. Te-  tistice ale Occidentului. Autografele diferitelor per- 

merar sburător, a purtat pe aripile avionului culo-  sonalităţi ilustrează inalta consideraţie de care se 
rile "Ţării până în Indii — ori în sudul Africei. bucură compatrioata noastră. 





“j $ Ad | 


Vedere a noului palat ridicat lângă cel brâncovenesc 


» Ri Va mr a Sai Pa 


Fotografii, medalii, plachete, hărți — lămuresce Aşa a fost ursit acest palat brâncovenesc să cu=- 
numeroasele şi îndrăzneţele sboruri. Esti prindă între zidirile lui şi din mărturiile actuale ale 
In rafturile vastelor biblioteci, printre operele de creaţiei şi biruinţei sufletului românesc. 


seamă, găsim lucrările Principesei Marta Bibescu — I. C. PETRESCU 











Expoziţia de desene străjerești dela Cernăuţi 





D-l Cât. al Ţinutului Suceava în mijlocul străjerilor pictori Un colţ al expoziţiei 

Sborul in stratosferă 


Acum 30 ani, când sa realizat primul sbor de du- 
rată, cu avionul, nimeni nu ar fi bănuit ca în așa 
de scurt timp tehnica construcţiilor aeronautice să 
ajungă la performanţele de astăzi. 

Sborul în păturile înalte ale atmosferii, adică în 
stratosferă, nu este o inovaţie, ci rezultatul unor 
cercetări şi studii ştiinţifice metodice, obținute cu 
nenumărate sacrificii, atât din partea oamenilor de 
ştiinţă cât şi din partea bravilor aviatori, care, 
pentru a verifica cercetările de laborator, s'au urcat 
la înălțimi impresionante. 

Privind înapoi cu mii de ani, s'a constatat de 


Mormane e mea m retea am angina imita n 








Avionul „Bristol“ — monoplan de mare altitudine 


marii învățați că în toate ramurile de activitate o- 
menească, legile progresului lumii s'au cristalizat 
în câștigul de timp, deci câștig cât mai mare de 
"viteză. | 

Dușmanii cu care mai rămăsese să lupte în ulti- 
mul timp tehnica construcțiilor aeronautice pentru 
realizarea sborului în stratosferă erau : 

— Rezistența opusă de aer la înaintarea avionului. 

— Menţinerea constantă a puterii motorului, în- 
cepând dela înălțimea de 7—8000 de metri în sus. 

— Condiţiile de siguranță ale omului pentru sbo- 
rul la mari înălțimi. 

Lupta este încă în curs și nu va trece mult timp 
ca omul să învingă toate greutăţile cari îi stau în 
cale, în realizarea acestei dorinți. 

Să analizăm în parte fiecare din factorii de mai 


sus şi să vedem felul în care mai mult sau mai puțin, 
au fost rezolvate aceste probleme de către tehni- 
cieni. 

Se știa mai de mult, graţie asecensiunilor cu ba- 
lonul și prin sondaje aeriene, că, treptat, cu cât ne 
urcăm mai sus, pătura atmosferică se rarefiază, deci 
rezistența aerului micşorându-se se va micşora și 
rezistența la înaintarea avionului. 

Deci, ar însemna ca dela înălțimea de 10.000 
metri în sus să se poată sbura cu o viteză de 4—5 
ori mai mare ca în apropierea pământului, adică a- 
proape 1.000 km. pe oră. 

Dar, în acest caz erau multe întrebări care se pu- 
neau și la care nu se ajunsese să se dea un răspuns 
satisfăcător. Astfel, cu cât se rarefiază atmosfera 
peste înălțimea de 10.000 metri, ce perturbări există 
în această zonă şi care este rezistența organismului 
omenesc și a materialului de întrebuințat pentru 
a se putea uza de această viteză ? 

Pentru a face asemenea cercetări, celebrul savant 
piccard și-a construit un balon special cu o nacelă 
de oţel, ermetic închisă, având în interiorul ei toate 
aparatele necesare pentru a cerceta efectele unui 
sbor la mare înălțime. 

E] a reușit să se ridice la înălțimea de peste 16.000 
metri. 

Din raportul făcut, s'a constatat că presiunea și 
densitatea aerului se reduce între 0,5 și 0,2 din cea 
normală, la sol; respirația este insuportabilă, iar 
temperatura scade până la aproape minus 60%—'70% 
gr. Celsius. 

Din sborurile făcute de către aviatori încercaţi, 
sa observat că, dela înălțimea de 6—'7000 metri, 
motorul nu mai are puterea de a urca mai sus din 
cauza lipsei de alimentare cu aer, acesta fiind prea 
rar şi insuficient ca să satisfacă cerințele normale 
ale motorului. 

Ca să remedieze acest neajuns, tehnicienii au a- 
daptat motorului niște aparate numite turbo-com- 
presoare, care măresc alimentaţia cu aer și permit 
menţinerea constantă a puterii motorului la mari 
înălțimi. Dar turbo-compresoarele nu rezolvau pro- 
blema decât până la înălțimea de 8—9000 metri și 
rumai în cazuri excepţionale sa ajuns la înălțimea 
de peste 15.000 metri. 

Pentru a remedia acest neajuns, constructorii pro- 
pun întrebuințarea turbinei cu vapori sau a suflăto- 
rilor termopropulsivi. 

S'au început chiar experienţe de laborator, care, în 
mare parte, se anunţă a fi foarte promițătoare, ast- 
fel că nu va trece mult timp până când, în locul 





Englezul Swain coborînd din avion după ce a bătut recordul 
de înălțime 

zgomotului asurzitor, provocat de motoarele de as- 

tăzi, să lunece pe cer, liniștite și fără nici un zgo- 

mot, avioanele împinse de turbine cu vapori. 

In ceeace privește întrebuințarea suflătorilor ter- 
mopropulsivi, dacă în teorie această problemă este 
ceva mai complicată, în practică ea este mult mai 
simplă decât turbina cu vapori. 

In principiu, acest sistem de propulsiune se com- 
pune din niște ţevi de câte 1—2 metri diametru și 
2—3 metri lungime, îngustate la ambele capete, în- 
lăuntrul cărora arde un combustibil, care poate fi 
chiar păcură. Arderea combustibilului, făcându-se 
după un sistem oarecare, din cauza combustibilului, 
făcându-se după un sistem oare care, din cauza com- 
bustibilului și datorită așezării celor două orificii 
îngustate, se produce un curent puternic spre îna- 
poi, care face ca întreg aparatul să fie împins îna- 
inte. Deci un sistem de propulsiune-rachetă. 

Sistemul are avantajul că nu mai întrebuinţează 
nici motor și nici elice. 

Aceste procedee noui, întrebuințate în aviație 
pentru înlocuirea motorului actual, ar avea ca rezul- 
tat obținerea unei viteze de aproape 1000 km. pe 
oră, dând posibilitatea de a se parcurge distanța Pa- 
ris—New-York în loc de 20 ore în 10 ore. 


Pentru protejarea omului s'au experimentat, pen- 
] 


tru sborurile la mari înălțimi, două sisteme: sau 
construirea unei cabine armetic închise, care să asi- 
gure pilotului și pasagerilor condițiuni normale de 
viaţă, sau prin izolarea individului de mediul încon- 
jurător, prin ajutorul costumului de scafandru ae- 
rian. 

Cabina ermetic închisă nu a dat rezultate satisfă- 
cătoare, însă cu ajutorul costumului de scafandru 
aerian sau obținut rezultate mult mai bune. 

Costumul de scafandru aerian este construit în 
așa fel încât individul este izolat complet de me- 
diul înconjurător. Acest costum este înzestrat cu a- 
parate speciale de condiționarea automată a aerului 
prin butelii de oxigen și prevăzut cu un inhalator 
de oxigen. 

Pentru menţinerea temperaturei constante și su- 
portabile, costumul este prevăzut cu un sistem de 
rezistență electrice, care sunt legate la o priză ce 
aduce curent dela motorul avionului, încălzind cos- 


- tumul și menţinând pilotului o temperatură conve- 


rabilă. 

Prevăzuţi cu asemenea instalaţie, celebrii avia- 
tori, englezul Swain și italianul Pezzi, au reușit să 
se urce, primul până la înălțimea de 15.230 m., 
iar al doilea până la 15.635 m. 





Italianul Pezzi gata de plecare pentru a bate recordul 
stabilit de Swain 


Dacă privim obiectiv aceste extraordinare reali- 
zări şi progrese ale civilizației moderne și în special 
ale aviației, observăm că ele au adus nebănuite fo- 
loase omului, atunci când au fost puse. în slujba lui, 
dar au contribuit şi contribuesc și astăzi la distru- 
gerea sa metodică, atunci când sunt puse în slujba 
necruțătoare a războiului. 

Cpt. EUSTAŢIU NICOLAU 

Imi îndrept gândul mai ales către voi, străjerii din 
colțurile îndepărtate ale ţării, care nu aţi putut vi- 
zita expoziţia desenelor voastre dela Salonul oficial 
al artelor din București. 

La îndemnul Străjii "Țării au răspuns toate Le- 
giunile, trimițându-ne mii de desene cu temele ce- 
rute: datini de Crăcium, jocuri şi sporturi în timpul 
iernii, ajutorarea aproapelui şi munca în timpul 
iermii. 

După selecționare, au fost expuse 700 lucrări din 
cele mai bune, atât cât a putut să încapă în cele 
trei săli. “ 

In sala dela intrare, în care se află bustul M. $. 
Regelui, Marele Străjer, un colţ străjeresc şi un colţ 
închinat cultului eroilor, a fost expusă tema: munca 
în timpul iemii, în cadrul căreia mai ales străje- 
rele desfășoară o bogată activitate, cosând, trico- 
tând sau preparând tradiționalii cozonaci de Cră- 
ciun, pentru cei lipsiți, sau pentru cei plecaţi de- 
parte să ne păzească fruntariile. i 

Ca tehnică, predomină acuarela frumos modelată, 
în culori curate și vii, mai ales acolo unde lucrul se 
execută la şezătoare, în cadrul unui interior smălțat 
de frumoase scoarțe şi velințe românești ca şi costu- 
mele fetelor, presărate de flori, în care roșul predo- 
mină. 

O sală e consacrată numai datinilor, văzute de 
străjerii şcolilor secundare. 

Cu Moș Ajunul, cu Steaua, cu Capra, cu Irozii, 
cu Sorcova şi serbarea Bobotezii, toate sunt repre- 
zentate cu specificul regiunii, prezentând în acelaș 
timp și un bogat material folkloristic. 

Chenare migăloase, asemănătoare celor de pe ve- 
chile bibiii, încadrează uneori în culori stinse și ar- 
monioase aceste scene arhaice, în care se continuă 


una din cele mai de seamă comori ale unui popor: 


datina. 

Toate tehnicele sunt întrebuințate: creion, tuş, 
pastel, aquarelă, chiar şi ulei. 

In cea de a treia sală este panoul jocurilor şi spor- 
turilor de iarnă, văzut tot de străjerii cursului se- 
cundar. | 

Bătaia cu zăpadă, săniuța, patinaj şi ski sunt su- 
biectele ce au preocupat autorii, după regiune și 
după vârstă. Dar oricare ar fi jocul şi sportul pre- 


ferat, din toate se desprinde marea bucurie pe care 
iarna v'o pregătește vouă, «zăpada, în care se încing 
adevărate bătălii, ce vă îmbujorează obrajii şi vă 
înghiață mâinile, dar pe care o iubiţi mult, mult și 
pe care abia o așteptați. 


Tema ajutorării aproapelui înfățișează pe cama- 
razii voştri aducând în casele sărace, în preajma 
Crăciunului, lemne, alimente şi hăinuțe calde, dar 
mai ales acea lumină care pentru un suflet întristat 
și în mevoe e şi mai de preț, dragostea şi bunătatea 
creștină. 

Și acum să vedem ce ne-au trimis cei mici. Și. 


“lor le e dragă şi steaua cu luminiţele ei și sorcova 


cu florile vii, și capra împestrițată, 

Mâinile lor sunt mai puţin dibace în trasarea mi- 
șcărilor, a perspectivei și a proporţiilor. Aceasta nu 
înseamnă că ei sunt mai puţin artiști. Pasiunea lor 
pentru culori se vădește în lucrările ce ne-au trimis 
și sunt printre ele adevărate povești cu pitici și zâne 
darnice, ce răstoarnă pe albul zăpezii, saci cu nesti- 
mate în toate culorile; roșul viu al stelelor aprinse, 
al căciulițelor omuleţilor ce se războesc cu bulgării 
de zăpadă, galbenul și portocaliul stelelor 'ce lucesc 
pe cer în noaptea sfântă, albastrul uniformelor de 
străjeri, sau verdele brazilor bătrâni cu cetina în- 
cărcată de omăt. Nici o culoare nu e prea vie pen- 
tru ei, nici o alăturare de culori nu îi sperie. Cu cu- 
raj şi cu mâna sigură, absorbiți ca de probleme gra- 
ve, nu ridică pensula sau creionul până ce scena 


imaginată nu e realizată. 


Dar, dela desenele cele mai naive și până la com- 
pozițiile pline de pricepere, toate spun aceeaș dra- 
goste a voastră pentru mânuirea creionului sau a 
culorilor, îndeletnicire din care și dacă nu veţi 
scoate viitoarea voastră carieră, va prilejui totuși în 
viaţă pentru mulţi dintre voi, momente de recreere 
în timpul liber. 

Domnul Comandant al Străjii Țării a ţinut ca și 
de data aceasta sârguinţa şi talentul -vostru să fie 
răsplătite şi a hotărît ca cele mai bune treizeci de 
lucrări din expoziție să fie premiate. 

Dorim ca şi la viitoarele expoziţii, să remarcăm 
prezenţa celor ce au mai trimis și participarea celor 
ce n'au trimis până acum. 

M. MAVRODIN 

Străjera Marinescu M. Emilia, cent. VIII-a, stolul lic. Industrial de fete — Ploeşti 

Masca impotriva gazelor 


Apărarea contra gazelor se face, fie colectiv (prin 
adăposturi colective), fie individual (prin mască). 

Masca apără ochii, fața şi plămânii contra gazelor 
și este fabricată pe trei mărimi (talii), care se pot 
potrivi pe orice figură, având însă grija de a mă- 
sura pentru aceasta dimensiunile feţii, cu aparatul 
numit masco-metru, care arată direct, mărimea de 
mască necesară. In lipsa unui masco-metru ne ser- 
vim de o panglică metrică, ca aceea de croitorie, 
astfel: 


Culia pentru pastrarea măștei 











— Măsurăm întâi distanța dintre golul dela rădă- 
cina nasului, până la adâncitura bărbiei, trecând cu 
panglica peste toată lungimea nasului. 

— Măsurăm, apoi, distanța dintre centrele pavi- 
lioanelor urechilor, trecând panglica peste obraji; 
adunăm numărul de centimetri aflaţi din aceste 
două măsurători. 

— Dacă numărul aflat trece de 48 cm., masca ne- 
cesară este de talia 1 (cea mai mare), între 43—48 
cm., omul va purta talia Il-a de mască; sub 43 cm. 
e necesară talia Ill-a. 

— Pentru copii se construesc măști speciale, în 
forma unei glugi, ce se pot adapta pe orice figură 
de copil. 

Pentru ca să ne putem folosi de mască, trebue s'o 
cunoaştem, să ştim când și cum s'o întrebuinţăm şi 
cum. s'o păstrăm. 

Masca pentru populaţia civilă, model 1938, se com- 
pune din următoarele părți: i 

1. Masca propriu zisă; 

2. Cartușul filtrant; 

3. Cutia metalică, în care păstrăm masca. 

I. — Masca propriu zisă, fabricată din cauciuc cu 
pânză, se compune din următoarele părţi: 

a) Fața măștii. — Pe partea stângă a ei sunt im- 
primate: talia măștii (1, II, III), inițialele fabricei, 
modelul, luna şi anul, numărul lotului de fabricaţie 
și ştampila comisiei de recepție. 

Faţa măștii acoperă figura întreagă dela frunte 
până sub bărbie şi la ea sunt fixate prin garnituri 
metalice: 2 vizori de sticlă (ochelarii), 1 racord ghi- 
ventuit, în care se înșurupează cartușul filtrant, o 
supapă de expiraţie, prevăzută cu o apărătoare me- 
talică, spre a o feri de stricăciuni. 

b) Masca ajutătoare, se găseşte în interiorul feţii 
măștii, fabricată din pânză cauciucată de culoare 


| 
E 





Cum se așează masca în cutie 


neagră; ea serveşte la mișcarea „spațiului mort“, a- 
cel spațiu ce rămâne plin cu aerul expirat, între fi- 
gură şi mască. Când acest spaţiu e mare, purtătorul 
măștii simte greutate în respiraţie. Ea serveşte și la 
izolarea vizorilor de aburii expiraţiei;, marginea su- 
perioară este făcută din burete de cauciuc, acoperit 
cu o făşie de flanelă, Masca ajutătoare, este fixată 


cu o copcă, în partea de sus a măștii; de gaică se 
fixează pipa, între vizori. 

c) Supapa de inspiraţie. E o lamă rotundă de cau- 
ciuc subţire, fixată în centrul ei de un buton, pe un 
suport metalic, cu care e prevăzută masca ajută- 
toare. 

Această supapă se deschide în inspiraţie şi se în- 
chide în expiraţie. 

d) Pipa de cauciuc, de culoare neagră, fixată cu 
capătul de jos (mai larg) de locașul supapei de in- 
spirație și capătul de sus (mai îngust), fixat cum am 
văzut la punctul c; la bază are o creastă, care cana- 
lizează aerul inspirat spre vizori (spre a usca abu- 

Hasca văzulă din snate 

reala), de unde prin pipă şi supapa de inspirație, 
este condus către căile respiratorii. 

e) Vizorii, în număr de 2, fabricaţi din sticlă obiş- 
nuită (atenție să nu se spargă). 

f) Sistemul de fixare, este o serie de cordele, care 
are drept scop fixarea măștii pe figură. Se compune 
din: cordeaua mediană, frontală, parietală, occipi- 
tală şi cordeaua cefar; ultimele patru au în interior 
câte un arc de sârmă, care le face elastice. Cordelele 
sunt prinse de mască cu ajutorul unor catarămi, ce 
permit lungirea sau scurtarea lor, astfel ca masca 
să se aşeze perfect pe figură, fără ca să ne strângă 
(ceeace atrage jenă în circulaţia sângelui la cap, ur- 
mată de înroșirea figurii, dureri de cap și imposibi- 
litatea de a păstra masca pe figură). 

Capătul cordelei cefar, se termină cu o verigă ce 
se fixează la butonul cusut în partea dreaptă a 
măștii. 

£) Cordeaua de suspensie, din pânză, serveşte la 
atârnarea măștii pe gât, în timpul când nu e pusă 
pe figură. 

h) Rama de etanşeitate, este o bandă de pânză cau- 
ciucată, lată de 4 cm. şi cusută de jur împrejurul 
feții măștii. 

Ea serveşte la aplicarea perfectă a măștii pe fi- 

















gură. Această ramă are o mare importanţă la ajus- 
tarea măștii, deoarece nu toate figurile sunt la fel, 
unele având părți mai proeminente, care lasă un 
loc gol pe de lături între mască și figură. Unde mas- 
ca nu se aşează perfect pe pielea figurii, se intro- 
duce sub rama de etanșeitate o bucată de flanelă 
sau de vată, cu scopul de a umple locul gol, astfel 
ca, aşezând masca, rama să se aplice de jur împre- 
jur pe piele, nelăsând nici un spațiu pe unde ar pu- 
tea intra aerul. 

i) Supapa de expiraţie, este formată din 2 foiţe de 
cauciuc, lipite pe margini, lăsând pe 2 laturi late- 
rale câte o deschidere, pe unde poate eși aerul, în 
timpul expiraţiei; în inspiraţie, foițele se aplică una 
peste alta, astfel că aerul nu poate pătrunde din a- 
fară în mască. Supapa are o formă aproximativă de 
fluture şi e bine fixată de la partea inferioară a mă- 
ştii fiind ocrotită de o apărătoare metalică înșuru- 
pată. 

j) Racordul ghiventuit, în care vine înșurupat car- 

tuşul filtrant, este aşezat pe mască deasupra supa- 
pei de expiraţie. 

II. — Cartușul filtrant, este una din piesele esen- 
țiale ale măștii, servind la curățirea de toate sub- 
stanțele toxice ale aerului de respirat. 

Este o cutie metalică, de formă ironconică, cu o 
nervură circulară la mijloc. La partea superioară are 
un orificiu ghiventuit, care se înșurupează la racor- 
dul ghiventuit al măștii; în stare de repaos acest o- 
riticiu se acoperă cu un căpăcel metalic ce se înșu- 
rupează. La fundul cutiei este un orificiu, care ser- 

veşte la intrarea aerului în carmuș. Când cartuşul e 
nou, acest orificiu este acoperit cu o pânză cauciu- 
cată lipită cu parafină; această pânză se desface, 
fiind înlocuită cu un mic dop de cauciuc, fixat de 





Cartusul fil trant 





| 

c. Dop decauciuc | 

cartuș cu sfoară. Când cartușul nu e întrebuințat, 
se astupă atât orificiul inferior cât şi cel superior, ca 
să fie ferit de umezeală şi stricăciune. 

Cartușul filtrant are în interior: în partea inferi- 
oară (până la nervura circulară), un filtru de hârtie 
specială, contra aerosolilor (arsine, fum sau ceață 
artificială), iar în partea superioară un strat de căr- 
bune activ, care reține gazele toxice. 

III. — Cutia metalică, din tablă, de formă cilin- 
drică, are 10 nervuri circulare, care-i măresc rezis- 

tența; are un capac fixat cu o balama; capacul se 
închide cu un închizător special. Cutia mai este pre- 
văzută cu o cordea, cu care se atârnă de gât. 

Cordeaua are o cataramă, care-i permite scurtarea 
sau lungirea, după talia celui ce-o poartă. 

Am dat descrierea amănunţită a măștii, pentruca 
fiecare străjer să cunoască toate părţile din care se 
compune masca, spre a o putea întreține bine şi a 





pe figură 


He 


Masca aseza! 








za a ma: 


înlocui părțile ce întâmplător sar strica. 

Este bine ca cititorii acestui articol, să aibă îna- 
inte masca spre a vedea mai lămurit părţile compo- 
nente. 

in articolul viitor vom vorbi despre: ajustarea, 
portul şi mânuirea măștii. 

Dr. V. 1. MUSTĂCESCU 








— Pune coșul în cap, 
aşa ca mine, să nu lo- 
vești trecătorii. 





STRĂJERA LA LUCRU 








BLUZĂ DE PRIMĂVARĂ 


A început să se simtă mireasma primăverii 

Suntem bucuroase de schimbarea vremii; în cu- 
rând închidem la ladă tricoul de lână, curăţat și 
pus la miros de levănţică, cu un „la revedere“ pe 
toamna rece. 

Ziiele calde şi pline de soare ce vor veni, le vom 
petrece în bluze ușoare şi răcoritoare. 

Vă arătăm aci o bluză de pânză românească în- 
tlorită cu cusături de Caraș, în culori alb şi negru. 


Se vede deslușit mișcarea punctelor în liniile sub- 
țiri, negre, iar umbra ne arată grosimea firului care 
că relief cusăturii și acoperă bine pânza. 

Se lucrează cu mătase ori muline fin compus (mai 
multe fire pe ac), ori cu lână subțire, moale. 

Lucrul este uşor, oricare dintre noi poate avea 
bucuria de aș fi făcut singură o bluză frumoasă şi 
cu un preţ scăzut, 

Vă doresc s'o purtaţi cu voie'bună și sănătate. 


ALEXANDRA ENĂCHESCU 

STRĂJERUL LA LUCRU 








LUCRĂRI DIN LEMN DE MESTEACÂN 


Din lemn de mesteacăn, cât mâna de gros, drept 
şi frumos la coaje putem face multe lucruri, cu 
care înfrumuseţăm curtea sau grădina din jurul 
casei. Ce e rău e că mesteacănul nu-i mai deloc re- 
zistent. Totuşi, multe și frumoase lucruri se pot 
tace din el. Unele din ele sunt mai mult folositoare 
decât frumoase, ca, de exemplu, măturile ce se fac 





Fig. 1 

din crenlige-i subțiri și mlădioase, iar din crengile, 
cât betele de groasee se pot face rame pentru foto- 
grafii, apoi din cele și mai groase, cât mâna, putem 
face garduri și poartă pentru a despărți grădina de 
flori de cea de zarzavaturi sau pe ambele de bătă- 
tura de dinaintea casei. In fine, tăind o bucăţică 
dintr'un astfel de par de mesteacăn, de cca 8 cm. 
și scobind din el partea lemnoasă, ca să ne rămână 
numai coaja, ciobanii noștri fac niște sărărițe de 
toată frumusețea. 

Lăsăm la o parte de astă dată toate acestea și să 
vedem ce anume am putea face din niște pari de 
mesteacăn, pe cari îi aducem acasă, și din cari nici 
nu ne prea putem încălzi măcar. Dacă însă, cât de 
cât, stăm de ei, chibzuim, croim și cu oarecare 
trudă ne putem face un gărduleţ de ţi-e mai mare 
dragul să te uiţi la el, făcând cinste nu numai ca- 
sei și grădinei ce împodobește dar lăudând peste 
tot și mâna dibace a celuia care a lucrat la el. 

Mai întâi alegem parii. Pe cei mai groși și mai 
lungi îi alegem pentru stâlpi, apoi alţii vor fi liniile 
care ver face legăturile între stâlpi, în fine, alte 
bucăţi vor fi folosite pentru a face legăturile inte- 
rioare, să umple golurile etc. 

Tot gardul, care se face mai mult pentru a în- 
frumuseţa grădina, decât de a opri pasările să pă- 
trundă prin și peste el, va fi de cca 120 cm. de 
înalt, doar stâlpii vor fi mai înalți cu cca 10— 
15 em. 

In clișeul nostru nr. 1 vedem cum distanța între 
cei doi stâlpi, (pari mai groși) cu ajutorul altor 
doi (alţi pari încrestaţi) şi cu capetele încheiate 
către ei, unul sus, altul la cca 10—12 cm de pă- 
mânt, obţinem un plan interior de forma - unui 
dreptunghi. Tot astfel procedăm și la celelalte mo- 
dele. 

Odată stâlpii bătuţi sau așezați în gropi la cca 
45—50 cm adâncime și cele 2 tingi încheiate, în- 
cepem a așeza celelalte bucățele făcând unul din 
modelele ce urmează : 

Modelului nr. 1 i-am 
urmă celelalte bucăţi. 


așezat  diagonalele și pe 





Modelului 2, în formă de cruce îi vom încheia 2 
tingi, împărțind tot spaţiul în 4 dreptunghiuri ega- 
le. In fiecare așezăm câte o diagonală formând un 
romb intens. apoi celelalte bucățele, până obținem 
modelul dorit. 


Modelul nr. 3 are în interioru-i un romb, în mij- 
locul căruia întocmai ca la cel anterior se află o 


cruce. Aceste două modele sunt mult asemănătoare. 


Cele două modele ce urmează sunt iarăși mult 
asemănătoare între ele prin faptul că dreptunghiul 


este împărţit mai întâi printr'un par în două pa- 
trate. i 

Modelul nr. 4 este mult asemănător cu modelul 
nr. 3. R 








Modelul nr. 5 se face așezând în formă de cruce 
culcată cele 2 diagonale, apoi celelalte bucăţi, având 
în vedere că o lature a patratului a fost împărțită 
în patru. O altă modalitate e să așezăm mai întâi 
bețele paralele cu stâlpii, apoi cele perpendiculare 
pe ei şi la urmă așezăm diagonalele. 

La tot capul unde se fac întretăerile, trebue să 
încrestăm lemnele, ca modelul să fie construit, în- 
trun plan. ” 

Un lucru ce trebue negreșit observat e, că nu 
vom Treteza crengile tocmai de lângă corpul stâl- 
pului sau parului. 2—3 cm. ciot dacă e așezat fru- 


(5) 
[ 





mos și la locul potrivit dă un decor foarte natural 
întregii lucrări. O altă observaţie de făcut ar fi, ca 
stâlpii să nu fie la capătul de sus retezați cu ferăs- 
trăul, ci ciopliți cu săcurea, ascuţiţi puţin ca să se 
scurgă apa, mai ușor depe lemn. 

Odată gardul făcut, e natural ca să avem și o 
portiţă. de intrare, ce trebue făcută în acelaş stil, 
numai că stâlpii să fie puţin mai groși și de 2—2,10 
m de înalți dela suprafața pământului, iar în pă- 
mânt să fie înfipţi la 60—70 em. 

Fig 6 ne arată o astfel de poartă, construită după 


A; 


modelul fig. 4. Natural că tot astiel se pot face 
alte motive. 

Toată lucrarea se face înainte de a o ridica, jos pe 
pământ. Apoi o întărim provizoriu și la mijloc ca 
să nu se depărteze stâlpii între ei şi în fine o ridi- 
căm, umplem groapa și bătătorim bine pământul 
lângă stâlpi. i 

Portiţei îi aplicăm țâţâni ca la oricare ușă și e- 
ventual un mâner sau o clanță ca s'o putem ţine 
închisă. 





Fig. 5 


Obicinu't, stâlpii se așază la 2 m. distanţă unu! 
de altul, portiţa poate fi de 85—100 cm de largă. 

Dacă nu. avem la îndemână mesteacăn, gardul 
poate fi construit și din altfel de lemn, de ex. din 





Fig. 6 


stejar, fag etc. Depe stejar, în special, însă negreșit 
trebue să îndepărtăm coaja, căci sub ea se încuibă 
prea de curând carii și rod lemnul. Cojitui se face 
cu multă ușurință primăvara, când seva circulă 
din plin în trunchiurile copacilor. 


TRAIAN FLORIAN 

Aviația străjerească 


Activitatea străjerească pe tărâmul aviaţiei ia o 
desvoltare din ce în ce mai mare. De altfel este şi 
vremea căci timpurile grele prin cae trecem scot 





Diferite tipuri de planoare 


în evidenţă tot mai mult importanța aviaţiei ca ele- 
ment activ al securităţii naţionale. 

Straja 'Ţării, ca organ de educație integrală a vii- 
torului cetățean și mai ales ostaș, și-a pus de mult 








Planor în cuzs de lansare 


problema desvoltării dragostei de aviaţie în rându- 
rile tineretului străjer, pentru recrutarea viitorilor 
piloţi, apărători de nădejde ai Patriei. 

Pentru aceasta, Straja Țării a început toate pre- 
gătirile. 

In înțelegere și strânsă colaborare cu Federaţia 
Aeronautică Regală a României, a pregătit un nu- 
măr însemnat de profesori, instructori aeromode- 
liști, i-a împrăștiat în cuprinsul ţări şi s'a purces apoi 
la organizarea cercurilor de construcţii de modele 
subrătoare, înzestrându-le tot odată cu truse de scule 
şi materiale necesare. 

Pentru încurajarea şi stimularea acestei deosebite 
activităţi, s'au făcut câteva concursuri de aeromo- 
dele, care au văzut pe terenurile de lansare un număr 
neașteptat de mare de străjeri participanți. 

La pavilionul aero-maritim al Străjii Ţării, din 
luna lunie 1939, în 'cadrul Expoziţiei de Muncă Stră- 





Planor lansat 


jerească dela Arcul de Triumf, sau putut admira 
adevărate capodopere din domeniul aeromodelelor, 
minunății de realizare. 

Constatându-se, deci, că mișcarea a prins, s'a tre- 
cut la noui realizări, făcându-se încă un mare pas 
înainte şi cel mai important, prin crearea de posi- 
bilităţi ca străjerii să înveţe pilotajul. 

S'au organizat, astfel, în ţară, mai multe centre 
de sbor fără motor — 'de planorism -— care au pus 
la îndemâna străjerilor, absolut gratuit, întreţine- 
rea, aparate de sbor şi instructori. 

Nu numai atât, dar s'au folosit toate prilejurile 
ca străjerii să activeze pe tărâmul aviatic. Astfel, 
în cadrul schimbului de tineret, pe care Straja Ţării 


l-a avut cu celelalte ţări, sa trimis un nou detaşa- 
ment de străjeri la unul din centrele de specializare 
în sborul fără motor, din Polonia. 3 








Tip de planor de performanţă 


Acesta a fost maximum de record ce se putea 
realiza într'un timp atât de scurt, abia după 7 luni 
de activitate. 

Urmărind mai departe rezultatele acestei mișcări, 
la noi, constatăm că anul acesta s'a prezentat la șco- 
lile militare de ofițeri și subofițeri de aviaţie, un 
număr incomparabil mai mare de candidați, față de 
anii trecuţi. 

La școlile civile de pilotaj se vede, deasemenea, în 
acest an, o afluenţă surprinzător de mare de partici- 
panţi. Numai Școala Civilă de Pilotaj din București 
numără un efectiv de '750 cursiști, din care aproape 
o treime sunt încă străjeri, dela liceele și școlile in- 
dustriale din Capitală. Demn de remarcat este exem- 








plul străjerului Oprea Constantin, pilot planorist 
pregătit în Polonia cu ocazia vizitei detașamentului 
de străjeri, din vara-anului 1939, care a venit din 
Târgovişte și, cu mari sacrificii, urmează liceul co- 
mercial în București, ca să poată totodată frecventa 
cursurile serale ale Şcoalei Civile de Pilotaj. Dease- 
mcenea nu mică a fost uimirea și bucuria subseinna- 
tului, când zilele trecute, la aceeaşi școală de pilotaj, 
am zărit câteva uniforme de sirăjere. 

Toate acestea ne fac să vedem sub ce favorabile 
auspicii a pornit mișcarea aviatică în rândurile: ti- 
neretului nostru și să constatăm bogatele roade, 





Planor decolând 


care încununează pe deplin, cu o bucurie bine me- 
ritată, truda Străjii Ţării şi a Federaţiei Aeronuatice 


„Regale a României. 


DECEBAL VASIU 


..... —. 





Intoxicații sau otrăviri 


Intrunul din numerele trecute ale revistei noa- 
stre, am avut prilejul să vă dau câteva indicațiuni 
de prim-ajutor în caz de intoxicațiuni sau otrăviri. 
Totuși reiau astăzi această problemă pentru a pune 
la punct diferitele ei aspecte şi a vă pune la dispo- 
ziţie un tabel complect cu îngrijirile de dat în felu- 
rite cazuri de intoxicații sau otrăviri. 


Prin intoxicație sau otrăvire înţelegem efectele 
produse de pătrunderea în organism a unor sub- 
stanțe vătămătoare ca: alimente alterate, ciuperci 
otrăvitoare, substanţe chimice, toxice sau gaze otră- 
vitoare etc. 


Aceste substanţe, prin acţiunea lor dăunătoare, 
distrug sau modifică funcțiunile fiziologice, vitale 
pentru om și de multe ori îi primejduesc viaţa. 

Sunt otrăvuri de natură minerală, vegetală și a- 
nimală, iar ca înfățișare pot fi solide, lichide ori ga- 
zoase. 


de Dr. ION TOMESCU 


Acțiunea lor poate să se desfășoare în mod lent, 
dar deseori poate fi extrem de violentă. 

Introducerea acestor substanțe otrăvitoare, în or- 
ganism, poate fi voluntară sau involuntară și se 
poate face pe cale respiratorie şi digestivă (cea mai 
des întâlnită), prin piele și chiar prin mucoase. 

Aşa, spre exemplu, dacă mâncăm o carne veche, 
deci alterată, sau ciuperci otrăvitoare, ne expunem 
unei intoxicaţiuni alimentare, nu întotdeauna u- 
șoară. Lucrătorii din fabricele de plumb, zinc sau 
alte substanțe, se intoxică în mod lent cu acestea, 
căpătând ceeace se numește intoxicația  profesio- 
rală, foarte grau de îngrijit. 

Din greşeală putem bea o soluţie otrăvitoare 
dintr'o sticlă ce nu are pe ea nici un semn distinctiv. 
Deaceea, e bine ca în orice gospodărie, soluţiile o- 
trăvitoare să fie închise, nu la îndemâna copiilor, să 
nu se umble în aceste locuri pe întuneric şi pe fie- 
care sticlă să fie scris clar ce se găsește înăuntru. 

Părăsiţi obiceiul de a pune un lichid oarecare într'o 
sticlă ce poartă altă etichetă, bazându-vă pe „lasă 
că ţin eu minte“, căci memoria vă poate juca une- 
ri feste destul de neplăcute. 

Aceste exemple se pot grupa în intoxicaţiile sau 
btrăvirile involuntare, spre deosebire de cei ce fo- 
losesc anumite substanțe toxice, cu voință, pentru 
a-şi curma firul zilelor, deoarece nu-și 
viaţa, 


apreciază 


Aci putem cita otrăviri prin:  sublimat, tinctură 
de iod, vârfuri de chibrituri, acid azotic sau sultu- 
ric etc. 


In acest articol vreau să vă dau câteva sfaturi în 
privinţa intoxicațiunilor sau otrăvilor involuntare 
și noțiuni generale de ceeace trebue să faceţi în 
prezenţa oricărui caz de otrăvire. 

Se cere pentru aceasta multă răbdare, cunoştinţe 
sigure şi precise, calmul necesar şi mai cu seamă 
intervenţia cât mai rapidă, spre a fi folositori bol- 
navului, atât a celui ce dă primul ajutor cât și a 
medicului chemat. E 

Nu neglijaţi niciodată o intoxicație sau otrăvire, 
chiar dacă vi se pare uşoară. In cazuri grele che- 
maţi neapărat un medic, singurul în măsură să in- 
tervină cu suces și să îndrumeze spre bine viitorul 
bolnavului. | 

Semnele pe care le prezintă un intoxicat sau otră- 
vit sunt următoarele : greață, vărsături, transpiraţie 
generală şi profundă, dureri vii în stomac, colice 
intestinale, crampe musculare în membre, insensi- 
bilitate, iar în cazurile grave, delir, respirația înce- 
tinită, convulsiuni. 


In prezenţa unui otrăvit prima noastră grijă este 
să aflăm, dacă este posibil, despre ce fel de otravă 
este vorba, pentru a ști apoi ce ajutor trebue să-i 
dăm. Pentru aceasta, cercetăm ce-a mai rămas din 
otrava înghițită sau întrebăm pe bolnav, dacă poate 
vorbi, ori pe cineva din jurul lui 

Ajutorul pe care-l dăm trebue să 
următoarele condițiuni : 

— Să elimine cât mai repede și cât mai com- 
plect substanța toxică ce a pătruns în organism 

— Să combată otrava și efectele ei imediate prin- 
tr'un antidot. 


îndeplinească 


— Să ferească bolnavul de consecinţele otrăvirii 
și de accidentele generale ce pot surveni. 

Deaceea vom proceda mai întâi la golirea stoma- 
cului prin vărsături, afară de cazul unei otrăviri cu 
o substanţă caustică, deoarece riscăm să-i producem 
o nouă serie de arsuri pe traectul pe care a mers 
intâi această substanţă până în stomac. În asemenea 
cazuri trebue întâi să neutralizăm corpul acid ce se 
află în stomac. Il facem să verse dându-i să bea 
apă caldă cu sare, în cantitate mare, sau gâdilân- 
du-i fundul gâtului cu o pană. Când intervine me- 
dicul, se va face o spălătură stomacală. Dacă a tre- 

cut câtva timp dela otrăvire, deci substanţa toxică 
a trecut în intestine, dăm bolnavului un purgativ 
tare, care să-l facă să evacueze conţinutul intestine- 
lor cât mai repede. Nu-i dați în nici un caz oleu 
de ricin; mai bine sulfat de sodiu sau sare arnară 
(sultat de magnezie). In cazuri grave şi vechi, când 
otrava ar putea să fie în circulația sanghină, medi- 
cul va administra diuretice (substanţe ce provoacă 
urinare abondentă), sudorifice (transpiraţie), injecții 
cu pilocarpină sau clorhidrat de apomorfină ; dacă 
situația e disperată se ia 100—200 gr. sânge dela 
bolnav și se introduce prin injecții intravenoase 
400-—800 cc. ser artificial, care acţionează ca spălă- 
tor al sângelui. 

Revenind la ce facem noi, trebue ca imediat după 
vărsătură, să dăm bolnavului un antidot, substanță 
care va neutraliza otrava prin producerea unei sub- 
sianțe insolubile, deci inofensive. Ca antidoturi ge- 
nerale, utile în mai multe cazuri, sunt: cărbunele 
organic, care absoarbe substanța toxică, dacă e dat 
la timp şi în cantitate suficientă (30—40 sr.), face 
inofensivă orice otravă ; 

Apa albuminoasă, care se prepară din albușul a 
4—6 ouă şi apa zaharată 1000 gr. și se dă câteva 
linguri deodată; apoi laptele simplu sau cu puţin 
borat de sodiu (4 gr. la 100 gr. lapte). 

Laptele e cu totul interzis în otrăviri cu: cantari- 
dină, fosfor sau camfor, substanțe ce dizolvă grăsi- 
mile, deci ar dizolva și laptele. 

In cazuri de otrăviri cu acizi se dă ca antidot: 
substanţe alcaline, cretă, apă de calciu, apă cu să- 
pun, bicarbonat de sodiu, magnezie, apă amidonată 
(1 lingură amidon la 1 litru de apă). 

Pentru alcaloizi: tanin 10 gr. pentru 1000 gr. 
apă caldă, fiertură bogală de scoarță de stejar, etc. 

Pentru alcaline caustice (amoniac, sodă, potasă : 
acizi slabi, diluaţi ca : acid tartric, citric, lămâe, o- 
țet sau chiar untdelemn. 

După ce aţi golit stomacul şi intestinele şi aţi 
neutralizat otrava, procedați astfel: Bolnavul tre- 
bue să stea la aer curat, combateţi astixia prin res- 
piraţie artificială şi tracțiune ritmică a limbii, rea- 
nimați-i circulaţia sanghină prin fricțiuni puternice, 
sinapisme,  revulsive și daţi-i să mănânce regim 
lactat care favorizează urinarea și eliminarea sub- 
stanțelor toxice. 

Dacă otrava a fost iritantă, caustică, administraţi 
emoliente : albumină, lapte, uleiuri etc. 

Dacă a fost narcotică daţi stimulante ale centrilor 
nervoși: cafea, cognac, șampanie, ceaiuri calde etc. 

Medicul, când este nevoie face uz de armele de 
urgenţă : injecții cu ether, cateină, oleu camtorat, 
inhalaţii de oxigen sau nitrit de amyl, fricțiuni reci 
puternice, căldură la extremităţi, ser artificial. 

Pentru a avea totdeauna la îndemână sfaturile 
cu ceace aveţi de făcut în cazuri de otrăviri, închei 
acest articol cu un tabel memorizator: 

















FELUL SUBSTANȚEI CUM INTERVINE STRĂJERUL CE FACE MEDICUL 
TOXICE ; 

Intoxicaţie alimentară. Produce vărsături, dă purgativ, pune | Spălături stomacale, benzonaftol, d:u- 
comprese pe abdomen, băi calde, fric- retice, stimulante: Poţiune Todd, e- 
ţiuni, îi dă lapte, cărbune organic, ther, cafeină, oleu camforat. 
cognac. 























Intoxicaţie cu ciuperci. Evacuare, purgative, cognac (tonic) Spălături stomacale, tinctură belado- 
cafea, comprese calde pe pântece, re- | na XX sute, injecții cu atropină 1 
gim lactat, cărbune organic, albuş megr, ser artificial 4-—800 ce., stimu- 
de ou, lante, supraveghiază regimul. 

Intoxicaţie alcoolică. Evacuare, cafea tare caldă, fricțiuni | Amoniac X—XV gute, spălături sto- 
reci, cald la picioare, apă rece la cap. macale; spălături purgative, vomitive. 
Repaos. Repaos. 














Acizi puternici (azotic, sulfuric, clor-l Cretă, apă cu săpun 1/100 bicarbonat | Apă de calciu, magnesie, sulfat de 
hidric, acetic, acid fenic). sodiu, cărbune, lapte, albumină, ule- | sodiu și stimulante generale. 
iuri, apă cu oțet 1/10. Evacuare. 

Alcali caustici (amoniac, sodă, potasă)] Apă cu oţet 1/10, lămâie, lapte, al- |] Acid citr:c, acid tantric, diluate. Spă- 
bumină, uleiuri, lături stomacale, stimulante. 

Cloroform. Culcă bolnavul cu capul mai jos ca Respirație artificială, tracțiunea rit- 
restul corpului, curăţă gura, pune un mică a limbii, inhalaţii cu oxigen sau 
corp tare între dinţi, limba afară, lo- nitrit de amyl VI—X gute, injecții 
veşte pieptuil și faţa cu apă rece. Res- stimulante. 
pirație artificială. 

Cocaină. Culcat pe spate, miroase ether sau Inhalaţii cu nitrit de amyl VI—X gu- 
amoniac, cărbune, tanin, duş rece, te, tinctură digitală XV—XXV gute, 
fricțiuni. injecție cu cafeină, sparteină, vomi- 

tive, stimulante. 

Benzină. Duşuri calde și reci, alternate, pe Injecţii cu atropină 1 mer. tinctură 
piept, miroase amoniac, comprese reci beladonă XX gute, respiraţie artifi- 
pe pântece. cială inhalaţii de amoniac. 

1od. Amidon, albuș de ou, ulei de in ori Vomitive, spălături stomacale, mor- 
de orz, vărsături. fină, inhalaţii cu nitrit de amyl. 


a a E 
Mercur, Sublimat corosiv. 
Ş ulei de in ori de orz. turi stomacale, magnezie, sulfură de 


Evacuare, lapte, albuș de ou, făină, Apomorfină 1 mer. (vomitive), spălă- 
fier; tonice, stimulante. 

















Opium. Evacuare, bolnavul în picioare, căr- Permanganat Ka 1/200, esență de te- 
bune, tanin, fricţiuni reci, dușuri. rebentină, 5—10 gr., atropină 1 mer, 
ş tinctură beladonă XX—XXX gute, 

stimulante. 
Fosfor. Evacuare, cretă, in, orz. NU. lapte, Emulsie terebentină 5—10 gr. în rate, 
uleiuri, alcool, bicarbonat de sodiu. o uiti cu apă oxigenată diluată, 

| tonice n 

Cianuri. Acid cianhidric. Evacuare, dușuri reci pe cap, ether, Tracţiune ritmică a limbii, inhalaţii 
respiraţie artificială. de ether, permenganat Ka 10/8300 (face 


cianurile în cianaţi-insolubili) apă o- 
xigenată 10 volume: 10 părți+-40 apă 
distilată, cu lingura din W4 în W4 de 
oră, carbonat de sodiu și sulfat de 
sodiu câte 30 sr. la 1000 gr. apă, sti- 
mulante, electricitate. 

Plumb. Evacuare, lapte, albuş de ou, îi Spălături cu limonadă sulfurică 2/1 





de in ori orz. mie, maguesie, 50/1000, ser artificial. 


Îi ia ei i i ti i 











Chinină. Evacuare, cafea, cognac, ceaiuri calde. XX—XXX gute, laudanum, bucal sau 
rectal ori XX—XXX gutz, tinctură, 
beladonă. 

Zinc. : Cărbune, tanin, scoarță de stejar, lap- Carbonat de sodiu 5—1000 în apă cal- 

te, ouă, 30 gr. ulei de ricin, cataplas- dă, spălătari purgative. 


me pe pântece. 

Despre aeromodelism și 


Străjeria înțelegând marea e. chemare, pentru 
îndeplinirea. rolului în viața de Stat, a pus la lucru 
toate forţele creatoare cari sunt în armonie cu im- 
perativele sociale, naţionale şi culturale ale Ţării. 

Apărarea Naţională este problema de căpetenie 
a tuturor statelor, — de aceia şi la noi, gândul ma- 
rilor conducători — începând cu Supremul nostru 
cârmuitor, Majestatea Sa Regele, se îndreaptă, în 
primul rând către aviație, forța de temut în timp 
de război, dar mai ales mijloc de propagandă şi pro- 
gres în timp de pace. 

Majestatea Sa Regele urmăreşte și încurajează 
desvoltarea aviaţiei, către care îndrumează întregul 
tineret al 'Ţării. 

Prin această regească îndrumare și cultivare a 
gustului pentnu aviaţie se urmărește formarea ele- 
mentelor din care vor fi aleşi viitorii sburători — 
viitorii constructori de aeromodele sburătoare sau 
spirijinitori hotăriţi ai aviaţii. 

Țara noastră are nevoie de elemente pregătite 
din timp, pentru garantarea apărării sfântului 
nostru pământ, la nevoie — şi pentru succesul de- 
plin în timp de pace. 

Dar mai este ceva. Această îndrumare către avia- 
ție se face încă, depe băncile școlii, unde, prin con- 
struirea, modelelor de sburat se formează un gust 
ue satisface pe cei tineri ca și pe cei vârstnici, ajum- 
gând chiar până la pasiune. Apoi construirea mo- 
delelor sburătoare este o artă. 

Constructorul, străduindu-se a da modelului său 
o formă cât. mai elegantă, se naște o muncă de în- 
trecere şi se ajunge astfel la perfecţiune, la adevă- 
rate lucrări de artă, rezultat al unei munci stărui- 
toare — a priceperii și gustului omenesc. 

Dar ceeace ne propunem aci — construirea mo- 
delelor sburătoare — a existat cu foarte mult timp 
înaintea noastră, cam de pe la anul 400 a. Chr. 
când linvățatul Archytos a născocit din lemn o 
" pasăre sburătoare — un porumbel. 

Iată, dar, primul model de sburat, şi cu aceasta 
primele tendințe ale voinţii și priceperii omenești 
— de „înălțare“, de „stăpânire“ a văzduhului. 

Prin încercări, muncă stăruitoare şi sacrificii, sa 
ajuns la rezultatele de azi. | 

Cunoscând toate acestea. vom vedea cum se con- 
strueşte, la dimensiuni reduse, un aparat de sbu- 
rat, care, după cum aţi văzut, este de un trecut 
foarte vechi — mai vechi de cât acroplanele, căci 
acestea, înainte de a fi fost construite la mărimea 

construirea planoarelor 


adevărată, constructorii au făcut studii pe modele 
de sburat, în miniatură. 

Şi acum să construim un model sburător — un 
planor. Principalul material este lemnul, căruia i 
se cere a fi ușor, rezistent, uscat şi fără noduri. 

'Teiul, bradul, frasinul, pinul sau moliftul sunt 
esențele cele mai preferabile. Placajul care repre- 
zintă rezistenţă, în urma compunerii sale, va fi fo- 
losit pentru construirea aripelor și ampenajului. 
Apoi, țintişoare, soluţie de lipit, hârtie sticlată, hâr- 
tie obișnuită, creion etc. 

Scule: uneltele de traforaj, un ferăstrău cu dinţi 
mici, clește de cuie și de sârmă, cuţit ascuţit, cio- 
cănel, pile diferite. 

Acestea, sunt materialele și uneltele ce vom folosi 

la executarea planului nostru. 
Cum construim. 

Fuselajul se construește dintr'o bucată de lemn 
(am văzut materialul) după dimensiunile arătate 
în schiță. Am desemnat pe bucata de lemn din care 
facem îuselajul, atât profilul cât și vederea de dea- 


supra, cioplim cu briceagul şi obţinem um fuselaj 
în 4 muchii, pe cari le vom rotunji cu o pilă cu 
dinţi mai mari, căpătând o formă ovală (vezi 
schiţa). 

Din placaj facem aripa și ampenajul, facem două 
tăeturi: una orizontală şi alta verticală, în cari 
fixăm direcţia şi profundorul. Aripa, ca și direcția 
şi profundorul, o. fixăm cu clei. Placajul nu va fi 
mai gros de 1 mm. Fixarea aripei se face în tăetura 
oblică ce am pregătit-o dedesubtul fuselajului. Re- 
pet, tăetura, se face oblică, neapărat, şi nu orizon- 
tală ; numai astfel aripa va avea bordul de atac 
puţin ridicat în sus — obţinând, deci, acel unghi 
de incidenţă, cerut susținerii modelului în aer. 

Pentru fixarea empenajului, am făcut la „vâr- 
ful“ fuselajului două tăeturi și profundorul. 

La botul modelului am fixat un cui sau o sârmă 


groasă de 1 mm., care va sluji la, lansarea modelului 
și pe care o facem cu ajutorul unei praștii obisnuite. 

Lansarea, se face ca în schiță; se ţine cu o mână 
praștia, în care s'a agăţat cuiul din botul modelu- 
lui şi se întinde elasticul de care este prins mode- 
lul și pe care-l ținem de partea dintre aripi şi am- 
penaj. 

Se întinde praștia, modelului îi dăm drumul, se 
desprinde, face un „looping“ se îndreaptă... şi ate- 
vizează. 

A sosit primăvara! Câmpiile și mai ales dealurile 
sunt locurile unde aceste „lansări“ sunt distracţii 
recreative și instructive, 

Acesta e primul model. In viitoarele numere ale 
revistei vă voi descrie și alte modele mai evoluate. 


IOAN LUSCOV 





COLŢUL CUIBULUI 





Ca să poţi îi un bun sef de cuib 


1. Să iubeşti adevărul, să spui totdeauna adevă- 
rur şi numai adevărul, să fi gata să suferi, dacă tre- 
bue, pentru adevăr. 

2. Să năzueşti neîncetat spre mai bine. Sufletul 
tău să fie ca raza soarelui care luminează, învese- 
lește şi încălzeşte. 

3. Să fi modest, să nu te angajezi şi să nu pro- 
miţi nimic în mod uşuratic. Promite numai când 
eşti absolut sigur că îţi vei putea ține cuvântul dat. 

4. Când te apuci de un lucru, du-l fără şovăială 
şi cu tenacitate până la capăt. In împrejurări grele, 
când dei din jurul tău se descurajează, tu nu des- 
pera, ci cu voioșia ta toarnă curaj şi veselie în su- 
jletul celor din jurul tău. E 

5. Fii hotărît şi stăruitor în acţiunile pe cari le 
începi, dar opune-te cu aceiași puternică hotărîre, 
ori de câte ori mediul ar vrea să te abată dela dru- 
mul drept. 

68. Fii curat în suflet; astfel, în privirile tale se vor 
oglindi sufletul tău curat, armonia și echilibrul ne- 
întrerupt între dorinţele şi fapteie tale. 

7. Nu te lăsa influențat decât de în demnurile 


bune ale surieriorilor şi”părinţilor. Chiar dacă nu ai 
prea multe talente te poţi distinge printre colegii 
tăi şi caută să te distingi prin hărnicie, prin muncă 
cinstită şi prin dorința de a deveni din ce în ce 
mai bun. 

8. Să cauţi a fi mai bun ca străjerii din cuibul 
tău, nu numai la joc şi la lucrările practice străje- 
reşti ci să dai exemplu şi la învățarea lecţiilor. Să 
fugi de superțicialitate, învățând totul ca să ştii cât 
mai bine, iar când nu ştii ceva să recunoști sincer că 
nu ştii, altcum nu ești bun străjer. 

9. La joc, în excursie, la ședințele străjeresti și ori 
unde acasă, la şcoală, subordonează dorinţele şi ce- 
mințele tale, intereselor familiei, intereselor şcoalei, 
intereselor străjeriei, intereselor Ţării, 

10. Să te apropii cu încredere de toate lucrurile 
şi oamenii cari întruchipează ordinea morală, lumea 
lui Dumnezeu. 

Să fugi şi să-ţi întorci fața cu desgust dela tot ce 
aduce cu sine: micime sufletească, descurajare, lipsă 
de credinţă şi necinste. 

A. S. GOIA 

O intâmplare cu haz 


Multe întâmplări hazlii am avut în timpul șede- 
rii noastre la Bocşa-Română, dar ca aceasta ce voi 
povesti, nu cred că a fost nici una. 

Eram în clasa IV-a primară. Deoarece am crescut 
la ţară, în mijlocul animalelor şi al naturii, am în- 
drăgit totdeauna mult mai mult caii şi câinii, decât 
plictisitoarele de păpuși, care stau memişcate la locul 
unde le pui, cu mâinile şi picioarele țepene, cu pri- 
virea fixă din ochii de sticlă albastră sau neagră şi 





cu o maşinărie în piept, care, când apleci păpușa, 
scoate câte un ton metalic, straniu și lung: „ma-ma“. 

Totdeauna am avut o plăcere deosebită la mâna- 
tul cailor şi la căratul în vreo trăsură sau căruţă. 
Deaceea, se înţelege că bucuria mea n'a fost mică, 
când mama îmi vesti într'o după masă frumoasă de 
toamnă : 

— „Peste vreo două ore, o să plecăm, împreună 
cu o societate mai mare, la via dela Ramna, cu două 
trăsuri şi un automobil“. La auzul acestor cuvinte, 
am sărit în sus de bucurie. 

— „Cum mă voiu mai înfrupta cu struguri, măi- 
culiță Doamne'. îmi ziceam, lingându-mi buzele. Şi 
minunata călătorie cu trăsura cu cai !“. 

Repede am fugit să mă îmbrac şi când am fost 
gata, nu mai puteam aştepta, să sosească ceasul ple- 

cării. In sfârşit, pornirăm. Mama mergea înainte, 
cu maşina, căci n'ar fi suportat praful cel grozav de 
pe şosea, iar eu, se înțelege, mi-am ales un loc în 
trăsura fabricii, căci în prima, care era a unei fami- 
lii cunoscute cu noi, nu mai era loc. 

Doamne, ce frumoasă a mai fost şi călătoria a- 
ceea ! Drumul urca domol printre dealuri împădu- 
rite, care străluceau ruginiu la bătaia razelor soare- 
lui de toamnă. 

După ce-am mers vreo două ore, am ajuns la 
Ramna şi ne-am îndreptat spre via, ce se întindea 
ia marginea satului. Ce frumoasă și ce mare era! 
Pe un deal, ce se prelungea foarte tare, erau culti- 
vate viţele, într'o ordine, cum nu mai văzusem: 
erau aşezate în linii drepte, care erau întrerupte din 
loc în loc de drumuri nu prea largi, pe care umblă 
vierii, când se face recolta strugurilor, toamna. Ce 
struguri minunați mai sunt pe acolo! Iţi vine să tot 
mănânci la ei şi să nu te mai saturi, atâta-s de buni. 

Şedeam la o masă lungă cu toată societatea și 
sorbiam din ochi enormele farfurii, încărcate cu 
struguri, proaspăt culeși pentru noi. Nu știam ce să 
fac: să mai îndrăznesc să mai iau unul, sau nu? 
Insă tot ispita birui: am mai luat un ciorchine, a- 
cesta fiind al cincilea şi ultimul, căci nu mai puteam. 
Mă umilasem atât de grozav cu struguri, încât abia 
mă puteam mişca. Din cauza aceasta, am mers să 
fac o mică plimbare, m'am mai învârtit pe lângă cai, 
până a venit ceasul plecării, căci se înserase bine, 
Mama a mers iarăşi înainte cu mașina, iar eu m'am 
rugat atât să mă lase să merg din nou cu trăsura, cu 
care venisem, încât la sfârşit, sa îndurat şi ma 
lăsat. 

Eu, fericită, am sărit repede pe capră, lângă vi- 
zitiu, fiind foarte grăbită, căci voiam să mergem 
acum noi înaintea primei trăsuri, care avea cai 
toarte buni, dar pe care abia acum se urcau: două 
doamne și trei domni. Caii dela trăsura noastră erau 
şi ei destul de iuți și grozav de nebuni. Când m'am 
urcat în trăsură, în care mai era o doamnă și un 
domn, am sițit un miros de vin, iar când mă apro- 
pia-i de vizitiu, văzui că este cam prea vesel. Pe- 
semne, băuse și puţin vin. Cu toate că nu se putea 
spune că era chiar beat, totuși eram foarte fericită 
că nu era mama acolo, căci imediat ar fi declarat: 

— „„Nu te las să călătoreşti seara cu un vizitiu beat. 
Nu se ştie niciodată ce Je trăsnește nebunilor aces- 
tora prin cap“. Insă, mie puţin îmi păsa de veselia 
lui. Scopul meu, pe care l-am putut ajunge, era 
acesta : să mân eu caii (meserie ce nu-mi era necu- 





noscută) şi să pornesc înaintea celorlalți. După foarte 
puţină toemeală, am primit această învoire. 

— „Vasile, fii bun şi lasă-mă să mân eu“, am zis. 
E! se uită la mine fericit: 

— „„Dacă vre domnişora, io las pe ea“, vorbi el 
stricat româneşte. ,„Barem pot să-mi aprind pipa“. 
Eu luai biciul și hăţurile, trăsei una lui Fani și alta 
lui Luţi, de săriră amândouă cu picioarele de din- 
dărăt în sus, scoaseră un nechezat puternic şi por- 
niră în galop, fericite că se duc spre casă. Eu în- 
tonsei triumfătoare privirea spre cei rămaşi în urmă. 
Acolo se observase că eu conduc caii și o groază se 
răspândi printre ei, mai ales printre doamne. Dar 
domnul cel bine cunoscut cu noi și care mă iubea, 
fiindcă marătase atâta interes pentru cai, el singur 
fiind un pasionat călăreț și cunoscător de cai, îi li- 
niști, zicându-le : | 

—- „Fetiţa știe să conducă destul de bine, puteţi 
să mă credeţi. Grăind astfel, dete bice cailor lui şi 
se opri aproape de noi, strigându-mi : 

— „„Vrei să ne luăm ia întrecere? Să vedem, cine 
va ajunge mai întâi la Bocșa-Română : tu sau eu?“. 
Fireşte că spusese aceste vorbe în glumă, findcă era 
aproape sigur că nu mă voiu încumeta să gonesc pe 
acele drumuri pline de curbe, mai ales că era întu- 
neric. Dar se înșelase. Eu luai în serios spusele lui și 
dădui bice cailor. Aceștia porniră sfârâind, în galop 
nebun, făcând să sară scântei în toate părțile de sub 
picioarele lor, Până să se desmeticească ceilalți, noi 
şi dispăruserăm după o cotitură. Domnul cu pricina 
rămase cu guta căscată. La toate se așteptase, dar 
ia asta, nu. Porni repede după noi, poate cu inten- 
ia să mă oprească. Dar se lăsă repede de această 
hotărîre. De a mă ajunge, nu putea fi nici vorbă, 
aşa că ne lăsă în plata Domnului. 

In timpul acesta, noi goneam mereu. Caii se în- 
veseliseră, așa că spre fericirea mea, nici nu se gân- 
diră să se oprească. Eu râdeam fericită, vizitul de 
lângă mine nu-și mai găsea astâmpăr şi-mi zicea 
mereu : 

— „Dăi, domnişoară, nu cie lăsa, dăi!“'. Dar eu 
mereu îl băteam la cap: 

— „Vasile, uită-te înapoi, nu vin? Da să te uiţi 
bine“. 

„— „Nu, nimic nu se vede“. Cu toate că răspunsul 


suna liniștitor, și eu îmi întorceam de multe ori pri- 
virea, va să mă încredințez de adevăr. Atunci ve- 
deam o priveliște atât de hazlie, încât mă pufnea 
râsul. Domnul idin spatele meu se apucase cu desnă- 
dejde de spatele sițului de dinainte, era galben ca 
turta de ceară și tremura ca o frunză; abia mai pu- 
tea să bolborosească ceva, așa de tare îl apucase 
clămpănitul „dinţilor. 

— „Mai mereu, mai încet, pentru Dumnezeu !“. 
Apoi striga desnădăjduit : 

„Doamne, Dumnezeue, ajută-ne!“. Deodată, 
trăsura se urcă pe ceva, apoi se aplecă așa de tare 
într'o parte, încât mi-ar zis: 

— „S'a mântuit cu noi“. Ne urcaserăm pe o gră- 
madă de pietre de pe lângă drum şi caii se opriră 
brusc, :căci roțile se înțepeniseră în pietre. Răul era 
că trăsura stătea aplecată, aşa că eram amenințați 
să ne răsturnăm din clipă în clipă. Cum de nu sa 
întâmplat aceasta și cum de nu ne-am frânt gâtul, 
n'am să înţeleg niciodată. Imi dădui seama că tre- 
bue să ieșim de acolo cât mai repede posibil, altfel 
era prăpăd. Ridicai biciul, ca să ating caii, ca să 
pornească, când un țipăt răgușit mă opri: 

— „Stai, nu, nu, ce faci?" Desigur că strigase 
acel fricos din spate. Dar eu nu-i dădui atenţie și în 
sfârșit, scăparăm. 

— „Maică prea curată“, mai auzii. Dar pe mine, 
puţin mă interesa aceasta. Incepui să gonesc din 
nou, ca să câştig întrecerea. Şi într'adevăr, am câş- 
tigat-o. 

La ora nouă şi jurnătate, o trăsură intra în goana 
cailor asudaţi, în satul Bocșa-Română. Oamenii să- 
riră speriaţi la ferestre, dar în întunecimea aceea 
nu putură vedea cine este. Dar a doua zi, satul află 
că fata „domnului șef“ se luase la întrecere cu un 
domn și câștigase întrecerea, sosind cu două zeci de 
minute înaintea acelui domn la Bocșa-Română. Dar 
de sfânta de bătaie, ce a primit-o campioana între- 
cerii, dela mama ei, în seara misterioasei sosiri a 
trăsurii în sat, n'a aflat nimeni nici până în ziua de 
astăzi. 


Străjera MANCIU SILVIA, centuria II-a 
Stolul gimnaziului de fete, Reşiţa 











UN TOPAZ DE 69 KGR. 


Colecţiunea mineralogică de la. Smithsonian Insti- 
tution din Washington s'a îmbogăţit cu un topaz ce 
nu cântărește mai puţin de 69 kgr. Este cea mai 
"voluminoasă piatră nestimată cunoscută până azi şi 
e de 70 mii de ori mai groasă decât obişnuitele to- 


N/A 
a] 


pazuri întrebuințate în giuvaergerie şi a căror greu- 
tate nu trece de 5 carate. Noul topaz provine din 
statul Minas Cerals (Brazilia). Ce sar putea face 
oare din acest topaz fără să-l îmbucățești? Nici o 
diademă de cap uriaş nu l-ar putea suporta. Să fie 
condamnat, care, să rămână în vitrina unui muzeu ? 





pn op arme. 





UN COPAC DE 350 ANI 


Micul orășel Meyruies posedă un ulm de 30 m. şi 
care, deşi are 350 ani, e încă plin de vigoare, 
Iată un caz excepțional de longevitate, datorit, 





fără îndoială, unui teren favorabil și mai ales în- 
grijirilor cari au fost date venerabilului uriaș de 
municipalitatea orășelului, mândră de acest vestigiu. 


viu al trecutului. 


PA pap rr... 








Rezultatul concursului de desene străâjereşti 


Următorii ştrăjeri şi străjere au obţinut pre- 
miile acordate de Straja Tării, cu prilejul expo- 
ziției de desene străjerești : 

Cristescu Angela, centuria VII lic. înd. „Tudosca 
Doamna“, București; Ionescu Maria, centuria VIII, 
lic. înd. „Tudosca Doamna“, București; Jurca V., 
centuria VI, lic. „C. Brediceanu“, Lugoj; Alezan- 
drescu M. Maria, centuria VI, lic. înd. „F. C. Robes- 
cu“, București; Băluşescu Ecaterina cent. VI, lic. 
înds. Piatra Neamţ, Mogoş Aurelia, sent. 1, șc. Cen- 
trală de fete, București; Bozianu, Alexandrina, cent. 
VI, lic. Militar „Mihai Viteazu“, Tg. Mureş; Preda 
Elena, cent. III, gimnaziul teoretic, Bazargic; Ciu- 
botaru Sanda, cent. VI lic. „Domnița Ileana“ Si- 
ghet; Carataş D. Tudora, cent. I, gimnaziul înds. 
Balcic; Ștefănescu Marcela, cent. VIII, lic. inds. 
Azilul „Elena Doamna“, București; Bucurescu I0Q- 

na, cent. IV, Lic. com. „N. Bălcescu“, București; 
Schina Olga, cent. VI, lic. „Regina Maria“, Bucu- 
rești; Mărcuș Angela, cent. 1, lic. „Doamna Stanca“, 
Satu-Mare; Bodeanu R., cent. III, lic. fete „Prin- 
cipesa Ileana“, Tighina; Filimon Veronica, cent. 
III, lic. Francez, Tg.-Mureş; Fecioru Virginia, cent. 
VIII, lic. inds. de fete, Cluj; Anghinescu Ecaterina, 
cent. VI, lic. inds. fete, Bârlad; Tăbuş Otilia, cent. 
III, liceul de fete, Bacău; Sevasta Ecaterina, cent. 
II, liceul de fete, Iași; Antonesi Elena, cent. III, 
gimnaziul fete, Suceava, Urda Maria, cent. III, 
stolul Sc. Urbane de gospodărie gr. II, Timișoara ; 
Vasiliu Maria, cent. VI şc. normală de fete, Pitești; 
Climescu Gusti Magdalena, cent. IV lic. Râmnicu- 
Sărat;  Artimescu Maria, cent. VII, lic. fete ,„M. 
Kogălniceanu“, Galaţi; Stolul Școlii Normale de 
Jete, Ploiești. 





Orizontal: i. Anotimpul așteptat cu atâta ne- 
răbdare de străjeri; 9. Toţi îl respiră; 10. Cum este 
un străjer cu săracii; 11. Oferi, 12. Făcu sgomot 


brusc; 13. Copac; 14. Listă de greşeli; 15. La peşti; 


17. Personagiu mitologic; 17. Sportiv desăvârşit; 21. 
Nume de fată (fam.); 22. Pronume; 23. Tot pronu- 
me; 26. Râu în Italia; 27. Nutreț pentru vite (inv.); 
28. Floare de primăvară. 


“ANAGRAMĂ 


Direct dacă mă citiți, 
La tablouri mă găsiţi, 
Insă de mă inversaţi, 


Nu-s bun deloc când mă gustati 


„mima 





2. Aevea,;, 3. 
Nume de bărbat; 4. La electricitate; 5. Flori, soli ai 


Vertical: 1. Primăvara înverzesc.....; 


primăverii; 6. Peşte, fără cap și coadă; 7. Loc unde 
8. Continent; 16. Sparge;, 18. 
Unitate în străjerie; 19. La motocicletă; 20. Uneaită 


străjerii sădesc flori; 


cu care lucrează străjerii la sădirea pomilor; 23. Fi- 
gură geometrică: 24. Grăsime. 


Des'egăriie jocurilor din n-rul 2 al revistei: 


1. Triunghiu silabic 
SA NA TA TE 


NA TU RA 
TA RA 
TE 

2. Șaradă 


RA — PORT 

